الإدعاء
- تصميم منتشر بشكل كبير عليه لوجو موقع "الشروق"، ومكتوب عليه: "وزير التموين د علي مصيلحي: إيقاف بطاقتي تموين عمرو واكد وخالد أبو النجا باعا وطنهما ولا يستحقا دعمه وسنحرمهما من نقاط الخبز".
– الخبر مفبرك. موقع الشروق منشرش أي خبر بالمحتوى ده، ومفيش أي موقع تاني موثوق نشره. بجانب لو ركزنا هنلاقي فونت الخبر المستخدم مختلف عن الفونت المستخدم في تصميمات جريدة الشروق – Shorouk News .✅✅
– وفي نفس السياق، في تصميم تاني منتشر عليه لوجو موقع “اليوم السابع”، وتصريح بيقول: “وزيرة الصحة : حرمان خالد أبو النجا وعمرو واكد من الكشف بحملة 100 مليون صحة”.❌❌
= التصريح ده مفبرك هو كمان. وزيرة الصحة مقالتش الكلام ده، واليوم السابع منشرتهوش. وكمان لو دققنا هنلاقي إن الفونت المستخدم فيه مش هو المعتمد في تصميمات اليوم السابع.✅✅
– التصميمات دي انتشرت بعد هجوم بعض الصحف على الفنانين عمرو واكد وخالد أبو النجا، وقيام نقابة المهن التمثيلية بإسقاط عضويتهما، بسبب مشاركتهما في جلسة استماع غير رسمية بالكونجرس عن التعديلات الدستورية المرتقبة في مصر وتأثيرها على حقوق الإنسان.